
Nálad ki a nyerő? - avagy a fiatalság és a kereskedelmi bankok kapcsolata

Kulcsszavak: kereskedelmi bankok;fiatalság;befolyásoló tényezők
Dolgozatom témájának a fiatalok - és ezen belül is az egyetemisták – viszonyát és kapcsolatát kutattam a kereskedelmi bankokkal.

Kezdetként a történelmi hátterét néztem meg a kereskedelmi bankoknak. Hogyan alakultak ki? Milyen változásokon mentek át a rendszerváltás évei előtt és után, valamint napjainkban?
Majd ezek után a konkrét témában kezdtem el vizsgálódni, amelyhez elsősorban kérdőíves válaszadást használtam. Hány százalékuknak van bankszámlája, melyik pénzintézetet választották és vajon miért pont azt? Mi befolyásolta őket a legjobban a döntéshozatalban? Mennyire volt önálló ez a választás?A kérdésekre kapott válaszokból statisztikát készítettem, amelynek eredményét összehasonlítottam egy külső piackutató intézet adataival és ennek alapján vontam le a következtetéseket a mai fiatalság bankolási szokásairól.
Az egyetemisták által három legkedveltebb bank, kifejezetten fiataloknak szóló bankszámlacsomagjainak paramétereit is összehasonlítottam és végül egy mélyinterjú során megkérdeztem a lakossági ügyekben jártas szakértőt is, hogy véleményezze a kapott eredményeket és esetlegesen indokolja meg azok miértjét. Mindezek után levontam a végső következtetést, hogy melyik is ma a fiatalok által legtöbbet választott pénzügyi intézet.



